Antonie Augustus Bruijn

Antonie Augustus BRUIJN (27-a de decembro 1842 - 11-a de aŭgusto 1890) estis nederlanda mararmea oficiro, natursciencisto kaj komercisto pri naturaĵoj el Nederlanda Hindio. Li estis la bofilo de Maarten Dirk van Renesse van Duivenbode, kiu de 1858 ĝis 1861 provizis loĝadon kaj helpon al Alfred Russel Wallace kiam li vojaĝis tra la Molukaj insuloj.

Bruijn eniris la servon de la Reĝa Nederlanda Mararmeo en Den Helder en frua aĝo. En 1861 velis por la unua fojo al la Nederlanda Hindio. En 1865 li estis la kapitankomandanto de la nacia gvardio de la Sultano de Ternate. En 1867 li petis senpermesan foreston pro sankaŭzoj kaj la 2-an de oktobro 1867 li estis honore maldungita.

Kiel komercisto en naturalia Anton Bruijn liveris erojn al Hermann Schlegel (Lejdeno), Tommaso Salvadori (Torino), kaj la Muséum national d'Histoire naturelle en Parizo. Bruijn sendis en 1877 ekspedicion al Nov-Gvineo (Vogelkop, la lando de la Karonoj) por fari etnografiajn studojn kaj kolekti specimenojn de Zaglossus bruijnii.Bruijn AA (1877). "Bijdrage tot de Land- en Volkenkunde van Nieuw-Guinea ". Natuurkundig Tijdschrift voor Nederlandsch Indië XXXVII, 7e serie deel 7: 182-194.Bruijn AA (1879). "Het land der Karons ". Koninklijk Nederlands Aardrijkskundig genootschap 3 (1): 102-106. 

Estas kvar birdospecioj nomitaj laŭ li: nome Vaigea nestamasulo (Aepypodius bruijnii ), Papageto de Bruijn (Micropsitta bruijnii ), piga muŝkaptulo (Grallina bruijni), kaj Serpobekulo de Bruijn (Drepanornis bruijnii ). Pluaj specioj estas riflulo de Mantou kaj du mamuloj: Longbeka ekidno (Zaglossus bruijnii ) kaj la musedo de Bruijn (Pogonomelomys bruijni).

Ankaŭ unu lacerto estis nomita liahonore: Arbardrako de Bruijn (Hypsilurus bruijnii ).Beolens, Bo; Watkins, Michael; Grayson, Michael (2011). The Eponym Dictionary of Reptiles. Baltimore: Johns Hopkins University Press. xiii + 296 pp. . ("Bruijn", p. 41).

Referencoj

Fonto
 Heij, dr. C.J. (2011). Biographical Notes of Antonie Augustus Bruijn (1842-1890). IBP Press, Bogor. ISBN 978-979-493-294-0.

Kategorio:Nederlandaj natursciencistoj
Kategorio:Nederlandaj ornitologoj